cyanic-selkie/wikianc huggingface dataset:
თანამედროვე ხელოვნების მუზეუმი (ბელგრადი)
2007-2017 წლების რესტავრაცია
thumb|250px|მუზეუმის შენობა რასპოპოვიჩმა მონაწილეობა მიიღო რეკონსტრუქციის პროექტში და განაცხადა, რომ შენობის სახურავზე დამონტაჟებული მინა შედარებით მუქი ტონის მქონეთი უნდა ჩანაცვლებულიყო. ახლად დამატებული ლურჯი პანელები იცვლიან ტონს, ამინდიდან და დღის გარკვეული მონაკვეთიდან გამომდინარე. გუმბათები გახდა ინტერაქტიული და დინამიური, რომლებიც შეხამებულია პარკთან და ახლომდებარე მოდერნისტული მინისა და ფოლადის უშჩეს კოშკთან. ერთ-ერთი მიზეზი, რის გამოც ახალი რემონტი გააკრიტიკეს ეხებოდა მუზეუმამდე მისასვლელ ბილიკს, სადაც დიდი რაოდენობით ბეტონი იყო გამოყენებული. მიუხედავად ახალი განათებისა, ასევე გზის გაფორმებისა, კრიტიკოსები თვლიან, რომ ბეტონი ნაკლებად „ჰუმანურად“ გამოიყურება და შეიძლება ბილიკების გასწვრივ გამზირის მსგავსი ხეების ზრდა შეაფერხოს.
სქოლიო
კატეგორია:სერბეთის მუზეუმები კატეგორია:XX საუკუნის არქიტექტურა
რუმინეთ-საქართველოს ურთიერთობები
რუმინეთ-საქართველოს ურთიერთობები —  სახელმწიფო ურთიერთობები რუმინეთსა და საქართველოს შორის. რუმინეთთან დიპლომატიური ურთიერთობები დამყარდა 1992 წლის 25 ივლისს. საქართველოს რესპუბლიკის უზენაესი საბჭოს 1991 წლის 9 აპრილის საქართველოს დამოუკიდებლობის გამოცხადების შემდეგ, რუმინეთი პირველი სახელმწიფო იყო, რომელმაც 1991 წლის 27 აგვისტოს აღიარა საქართველოს დამოუკიდებლობა.
ისტორია
საქართველოსა და რუმინეთის გამაერთიანებელ სიმბოლოს წარმოადგენს ანთიმოზ ივერიელი. ქართველმა მწიგნობარმა, საეკლესიო და პოლიტიკურმა ფიგურამ, მთელი თავისი  მოღვაწეობა  რუმინეთის კულტურის აღორძინების საქმეს მიუძღვნა. მან დიდი წვლილი  შეიტანა რუმინული სალიტერატურო ენის განვითარებასა და წიგნის ბეჭდვის საქმეში. მის სახელთანაა დაკავშირებული 1709 წელს, ქ. თბილისში, პირველი სტამბის დაარსება, სადაც იმავე წელს დაიბეჭდა სახარება, შემდეგ კი „ვეფხისტყაოსანი“.
რუმინეთში, ქ. ბუქარესტში, წმინდა ანთიმოზ ივერიელის სახელობის მონასტერია, სადაც ყოველი წლის 27 სექტემბერს წმინდა ანთიმოზ ივერიელის ხსენების დღე აღინიშნება.
სქოლიო
კატეგორია:საქართველოს დიპლომატიური ურთიერთობები კატეგორია:რუმინეთის დიპლომატიური ურთიერთობები
იოსებ კასრაძე
იოსებ (სოსო) კასრაძე (დ. 22 აპრილი, 1947)  — ქართველი პოლიტიკოსი.
დაამთავრა თბილისის სახელმწიფო სამედიცინო ინსტიტუტი. 1970-1980 წლებში იყო საქართველოს სახელმწიფო ფილარმონიის ანსამბლ „ოროველას“ სოლისტ-ინსტრუმენტალისტი, ქარელის რაიონის სოფელ აბანოს დოლომიტების წარმოების საექიმო პუნქტის გამგე, ანსამბლ „ოროველას“ მხატვრული ხელმძღვანელი, 1980-1988 წლებში იყო თბილისის ნიკოლოზ კახიანის სახელობის საავადმყოფოს ექიმი-ორდინატორი, 1988 წლიდან კი ამავე საავადმყოფოს განყოფილების გამგე. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“,  ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
კატეგორია:დაბადებული 22 აპრილი კატეგორია:დაბადებული 1947 კატეგორია:საქართველოს რესპუბლიკის I მოწვევის უზენაესი საბჭოს წევრები
გეოფიზიკი
გეოფიზიკი (Деревня Геофизиков; Геофизик) — სოფელი რუსეთში, ბაშკირეთში, უფის რაიონში. მიეკუთვნება ჩესნოკოვის სოფსაბჭოს. რაიონულ ცენტრ უფიდან განლაგებულია 19 კილომეტრში, ხოლო უახლოეს რკინიგზის სადგურ ურშაკიდან 1 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 509 ადამიანი. მოსახლეობის უმრავლესობას რუსები შეადგენენ.
სქოლიო
კატეგორია:უფის რაიონის სოფლები
ხორენ პაპოიანი
{{ინფოდაფა სპორტსმენი }} ხორენ პაპოიანი (Խորեն Պապոյան; დ. 19 მარტი, 1975) — სომეხი ბერძნულ-რომაული სტილის მოჭიდავე. იასპარეზა 2000 წლის ზაფხულის ილიმპიურ თამაშებზე 97 კგ წონით კატეგორიაში, მაგრამ დანებდა ტრავმის გამო.
სქოლიო
კატეგორია:დაბადებული 19 მარტი კატეგორია:დაბადებული 1975 კატეგორია:სომეხი მოჭიდავეები ბერძნულ-რომაულ სახეობაში
ბაგრატ გაგნიძე
ბაგრატ გაგნიძე — ქართველი სპორტსმენი (თავისუფალი ჭიდაობა), ჭაბუკებს შორის მსოფლიო ჩემპიონატის გამარჯვებული (2018, ზაგრები, ხორვატია, 71 კგ), ჭაბუკებს შორის ევროპის ჩემპიონატის გამარჯვებული (2018, სკოპიე, ჩრდილოეთ მაკედონია, 71 კგ).
რესურსები ინტერნეტში
კატეგორია:ქართველი მოჭიდავეები თავისუფალ სტილში
ნიკოლოზ კვასხვაძე
ნიკოლოზ კვასხვაძე (დ. 15 აპრილი, 1988) — ქართველი ფეხბურთელი, ქუთაისის „ტორპედოს“ ნახევარმცველი.
ჰლინა
ჰლინა (Hlina) — სოფელი მოლდოვაში, ბრიჩენის რაიონში. მდებარეობს ზღვის დონიდან 169 მეტრზე. 2004 წლის მონაცემებით, მოსახლეობა 1 051 ადამიანს შეადგენდა.
რესურსები ინტერნეტში
კატეგორია:ბრიჩენის რაიონის სოფლები
არკინარეთის ეკლესია
არკინარეთის ეკლესია — არქიტექტურული ძეგლი, საკულტო ნაგებობა, ერედვის მუნიციპალიტეტის სოფელ არკინარეთში, სოფლიდან სამხრეთ-დასავლეთით 2 კმ-ზე. აგებულია შუა საუკუნეებში.
სოფლიდან სამხრეთ-დასავლეთით 2 კმ-ზე მდებარე მცირე ზომის დარბაზული ეკლესია ნაგებია ყორექვით. აბსიდა ნახევარწრიულია. ჩრდილოეთით ერთი სწორკუთხა ნიშაა. ასეთივე ნიშებია გრძივ კედლებში. სარკმლები დასავლეთით და აღმოსავლეთითაა. შესასვლელი სამხრეთ კედელშია გაჭრილი. კედლების შემორჩენილი მცირე ნაწილიც ძლიერ არის დაზიანებული.
ლიტერატურა
კატეგორია:ერედვის მუნიციპალიტეტის ტაძრები
საად ჰარირი
რაფიკ ჰარირი (سعد الدين رفيق حريري‎ დ. 18 აპრილი, 1970, ერ-რიადი, საუდის არაბეთი) — ლიბანის სახელმწიფო და პოლიტიკური მოღვაწე, ლიბანელი მილიარდერი, პრემიერ-მინისტრი 2009-2011 წლებში და 2016-2020 წლებში. არის ლიბანის მოკლული პრემიერ-მინისტრის რაფიკ ჰარირის შვილი. მამის მკვლელობის შემდეგ სათავეში ჩაუდგა მამამისის დაარსებულ პოლიტიკურ პარტიას მოძრაობა მომავლისათვის და ასევე 14 მარტის მოძრაობას. რამდენიმე წელი საზღვარგარეთ იმყოფებოდა, 2014 წლის 8 აგვისტოს დაბრუნდა ლიბანში და უკვე 3 ნოემბერს დანიშნეს პრემიერ-მინისტრად.
ბიოგრაფია
2005 წლის 20 აპრილს იგი სათავეში ჩაუდგა სუნიტურ პოლიტიკურ პარტიას „მოძრაობა მომავლისათვის“. 2009-2011 წლებში ეკავა ქვეყნის პრემიერ-მინისტრის თანამდებობა.
2016 წლის 18 დეკემბრიდან მეორე ვადით დაიკავა პრემიერ-მინისტრის თანამდებობა. გადადგა 2020 წლის 21 იანვარს მასობრივი პროტესტების ფონზე.
სქოლიო
კატეგორია:დაბადებული 18 აპრილი კატეგორია:დაბადებული 1970 კატეგორია:ლიბანის პარლამენტის წევრები კატეგორია:ლიბანის პრემიერ-მინისტრები კატეგორია:საპატიო ლეგიონის ორდენის კავალრები
კოტა-კინაბალუ
კოტა-კინაბალუ (Kota Kinabalu کوتا کينا بالو, 亚庇) ადრე ცნობილი როგორც ჯესელტონი — ქალაქი მალაიზიაში. საბაჰის შტატისადა დასავლეთი სანაპიროს რაიონის დედაქალაქი. ქალაქი მდებარეობს კუნძულ კალიმანტანის ჩრდილო-დასავლეთ სანაპიროზე, სამხრეთ ჩინეთის ზღვის ნაპირზე. ქალაქის დასავლეთით ტუნკუ აბდულ რაჰმანის ეროვნული პარკი მდებარეობს, ხოლო მეორე მხარეს მთა კინაბალუ მდებარეობს, რომელმაც მისცა დასახელება ქალაქს. კოტა-კინაბალუს მოსახლეობის რაოდენობაა 452 058 კაცი, ხოლო აგლომერაციის ჩათვლით — 628 725 კაცი. ამ მაჩვენებლებით იგი პირველი ქალაქია საბაჰის პროვინციაში და მეექვსე მალაიზიაში.
ეტიმოლოგია
ქალაქს სახელი ეწოდა მთა კინაბალუს მიხედვით, რომელიც მდებარეობს 50 კმ. დაშორებით მისგან ჩრდილო-აღმოსავლეთით. თავად სახელი კინაბალუ წარმოსდგება სიტყვისაგან Aki Nabalu, რომელიც ნიშნავს “ადგილს სადაც მიცვალებულებს მიაგებენ პატივს“. Aki ნიშნავს წინაპარს, ხოლო Nabalu მთას დუსუნის ენაზე. არსებობს სხვა წყარო, რომლის მიხედვითაც Ki ნიშნავს „ცხოვრებას“, ხოლო Nabalu „მიცვალებულთა სულს“.
Kota მალაიური სიტყვაა და ნიშნავს „ციხესიმაგრეს“ ან „ქალაქს“.
ისტორია
XV საუკუნის შემდეგ ჯესელტონის მიმდებარე ტერიტორია ბრუნეის იმპერიის გავლენის ქვეშაა. 1800-იანი წლების შემდეგ კალიმანტანზე მოღვაწეობას იწყებს ბრიტანეთის ჩრდილოეთ ბორნეოს კომპანია, რომელმაც კუნძულის ჩრდილოეთ ნაწილში დააარსა კოლონია ჩრდილოეთი ბორნეო. სწორედ ამ პერიოდში 1882 წელს ბრიტანეთის ჩრდილოეთ ბორნეოს კომპანიამ დააარსა პატარა დასახლება დღევანდელი ქალაქის ადგილზე. 1899 წელს აქ არსებობდა მეთევზეთა სოფელი აპი-აპი.
ომის შემდეგ, 1946 წელს ჩრდილოეთ ბორნეოში ბრიტანეთის სამეფო კოლონია დაარსდა. ახალმა კოლონიურმა მთავრობამ გადაწყვიტა სანდაკანის მაგივრად დედაქალაქი გადაეტანათ ჯესელტონში, რომელიც ასევე მნიშვნელოვნად იყო დაზარალებული ომის დროს. 1963 წელს ჩრდილოეთი ბორნეო მალაიზიის შემადგენლობაში შევიდა, ეწოდა საბაჰი, ხოლო მისი ადმინისტრაციული ცენტრი გახდა ჯესელტონი. 1967 წელს ეწოდა კოტა-კინაბალუ. ქალაქის სტატუსი აღუდგა 2000 წლის 2 თებერვალს.
მოსახლეობა
2010 წლის მონაცემებით კოტა-კინაბალუს მოსახლეობა შეადგენს 452 058 ადამიანს. არა-მალაიზიელი მოსახლეობის წილია 24,5 % (110 556), ჩინელები — 20.7% (93 429), ბაჯო — 16.13% (72 931).
მოსახლეობა ძირითადად ლაპარაკობს მალაიურ ენაზე, ასევე ფართოდაა გავრცელებული ჩინური ენა.
2010 წლის აღწერის მიხედვით მოსახლეობა შედგება შემდეგი ძირითადი ეთნიკური ჯგუფებისგან:
სქოლიო
კატეგორია:მალაიზიის ქალაქები
ალპუხარა (ტოლიმა)
ალპუხარა (Alpujarra) — ქალაქი და მუნიციპალიტეტი კოლუმბიაში, ტოლიმის დეპარტამენტში.
2005 წლის მონაცემებით, მოსახლეობა 5 098 ადამიანს შეადგენდა. ფართობი 517 კმ²-ია.
რესურსები ინტერნეტში
კატეგორია:ტოლიმის დეპარტამენტის მუნიციპალიტეტები და ქალაქები
ვარშამ ბორანიანი
რესურსები ინტერნეტში
კატეგორია:დაბადებული 4 მარტი კატეგორია:დაბადებული 1988
სვეტლანა ალექსიევიჩი
სვეტლანა ალექსანდრეს ასული ალექსიევიჩი (Святлана Аляксандраўна Алексіевіч, Светлана Александровна Алексиевич, დ. 31 მაისი, 1948, სტანისლავი, უკრაინის სსრ) — საბჭოთა და ბელარუსი მწერალი, ჟურნალისტი, დოკუმენტური ფილმების სცენარისტი. წერს რუსულ ენაზე. ლიტერატურის დარგში ნობელის პრემიის 2015 წლის ლაურეატი.
მისი წიგნების უმეტესობა დაწერილია საბჭოთა კავშირის გვიანი წლებსა და პოსტსაბჭოთა ეპოქის შესახებ. მისი ყველაზე ცნობილი წიგნებია „ომს არ აქვს ქალის სახე“, „ცინკის ბიჭები“, „ჩერნობილის ლოცვა“, „სექონდ-ჰენდის დრო“.
სქოლიო
კატეგორია:ბელარუსი მწერლები კატეგორია:დაბადებული 1948 კატეგორია:ბელარუსები კატეგორია:ნობელის პრემიის ლაურეატები ანბანის მიხედვით კატეგორია:ნობელის პრემიის ლაურეატები ლიტერატურაში კატეგორია:ბელარუსი ჟურნალისტები კატეგორია:ბელარუსი ნობელის პრემიის ლაურეატები კატეგორია:ბელარუსი ესეისტები კატეგორია:რუსულენოვანი მწერლები კატეგორია:ნობელის პრემიის ქალი ლაურეატები კატეგორია:ჰერდერის პრემიის მფლობელები კატეგორია:XX საუკუნის ბელარუსი მწერლები კატეგორია:XXI საუკუნის ბელარუსი მწერლები კატეგორია:უკრაინელი ნობელის პრემიის ლაურეატები კატეგორია:ბელარუსი მწერალი ქალები
ფრანსისკო დიეს კანსეკო
ფრანსისკო დიეს კანსეკო (Francisco Diez Canseco Corbacho; დ. 21 მარტი, 1821, არეკიპა, პერუ — გ. 5 მაისი, 1884, ლიმა, პერუ) — პერუს სამხედრო და პოლიტიკური ლიდერი, პერუს პრეზიდენტი მცირე პერიოდის განმავლობაში, 1872 წლის 26 ივლისიდან 27 ივლისამდე. იგი ექს-პრეზიდენტის, გენერალ პედრო დიეს კანსეკოს ძმა იყო.
მას შემდეგ, რაც სასჯელაღსრულების პრეზიდენტმა, ხოსე ბალტიმ ლინჩის წესით გაასამართლა პერუს პრეზიდენტი ტომას გუტიერესი, კონსტიტუციის თანახმად, დროებით პრეზიდენტად აირჩიეს კონგრესის იმდროინდელი პრეზიდენტი — ფრანსისკო დიეს კანსეკო, ორი დღის განმავლობაში — 1872 წლის 26 და 27 ივლისს. მისი მემკვიდრე, ანუ პერუს შემდეგი პრეზიდენტი, მარიანო ერენსია სევალიოსი იყო.
ლიტერატურა
კატეგორია:პერუს პრეზიდენტები კატეგორია:დაბადებული 21 მარტი კატეგორია:დაბადებული 1821 კატეგორია:გარდაცვლილი 5 მაისი კატეგორია:გარდაცვლილი 1884
ლეონტი ჟღენტი
ლეონტი (ვიქტორ) ჟღენტი (დ. 12 ოქტომბერი, 1884, ჯვარცხმა, ოზურგეთის მაზრა  —  გ. 8 აპრილი, 1969, აბონდანი) — ქართველი პოლიტიკოსი, ჟურნალისტი, საქართველოს ეროვნული საბჭოსა და  საქართველოს დამფუძნებელი კრების  წევრი.
ბიოგრაფია
დაიბადა გლეხის ოჯახში, დაამთავრა ბათუმის სახელოსნო სასწავლებელი და საბუღალტრო კურსები. პროფესიით იყო ფეიქარი და ბუღალტერი, იყო რსდმპ-ის წევრი, მუშაობდა მენშევიკების ფრაქციაში. 1900-იანი წლების ბოლოდან პოლიტიკურ მუშაობას ეწეოდა ბაქოში. 1910 წელს ბაქოში ხელმძღვანელობდა ქართულ სალიტერატურო-სამხატვრო წრეს, გამოსცემდა ჟურნალ „წყაროს“.
1917 წლიდან იყო საქართველოს ეროვნული საბჭოს წევრი და ხელი მოაწერა საქართველოს დამოუკიდებლობის აქტს. 1918 წლის განმავლობაში იყო საქართველოს პარლამენტის წევრი. 1919 წლის 12 მარტს აირჩიეს საქართველოს დამფუძნებელი კრების წევრად. იყო სამხედრო და საარჩევნო კომისიების წევრი. იყო მთავრობის საგანგებო რწმუნებული ცხინვალში.
1921 წელს საბჭოთა ოკუპაციის შემდეგ დატოვა საქართველო და ცხოვრობდა საფრანგეთში. გარდაიცვალა აბონდანის მოხუცთა თავშესაფარში, დაკრძალულია ლევილის სასაფლაოზე.
რესურსები ინტერნეტში
კატეგორია:საქართველოს დამფუძნებელი კრების წევრები კატეგორია:დაბადებული 12 ოქტომბერი კატეგორია:დაბადებული 1884 კატეგორია:გარდაცვლილი 8 აპრილი კატეგორია:გარდაცვლილი 1969 კატეგორია:ჩოხატაურის მუნიციპალიტეტში დაბადებულები კატეგორია:დაკრძალულები ლევილის სასაფლაოზე ლ კატეგორია:რსდმპ-ის წევრები კატეგორია:საქართველოს ეროვნული საბჭოს წევრები
ქემერტის კოშკი
ქემერტის კოშკი — არქიტექტურული ძეგლი, საფორტიფიკაციო ნაგებობა, მდებარეობს ქურთის მუნიციპალიტეტის სოფელ ქემერტში. აგებულია XVIII საუკუნეში.
სამსართულიანი, ცილინდრული კოშკი ნაგებია სხვადასხვა ზომის რიყის ქვით, სქელ დუღაბზე.
სართულები ერთმანეთს ქვის ხვეული კიბეებით უკავშირდება. პირველიდან მეორეზე ასასვლელი კიბე სამხრეთ კედელშია, ხოლო მეორედან მესამეზე - ჩრდი-ლოეთით. კოშკი სრულდება ქონგურებით.
მესამე სართული გეგმით კვადრატია. აღმოსავლეთ, სამხრეთ და დასავლეთ კედლებში ფართო, თაღოვანი ნიშებია. ნიშებში სათოფურებია გაჭრილი. სამხრეთით ორ ნიშს შორის თაღოვანი ბუხარია. ჩრდილოეთი კიბის უჯრედში ორი სათოფურია.
მეორე სართული გეგმით წრიულია. კედლები დანაწევრებულია შეისრულთაღიანი ნიშებით. ნიშებში დატანილია სათოფურები. ჩრდილოეთ კედელში სწორკუთხა სარკმელია გაჭრილი. აღმოსავლეთით ხის ნაოთხალი კარია, დასავლეთით თაღოვანი ბუხარი.
გადახურვა მეორესა და მესამე სართულს შორის სფერული იყო, ამოყვანილი აგურის რადიალური რიგებით, რომელიც ამჟამად ჩამონგრეულია.
პირველი სართული გეგმით კვადრატია. გადახურულია შეისრული კამარით. აღმოსავლეთ კედელში ერთი სწორკუთხა სარკმელია, ჩრდილოეთ და დასავლეთ კედლებში თითო სწორკუთხა ნიში. თაღოვანი შესასვლელი დასავლეთიდანაა. კარის წირთხლები მორღვეულია.
კოშკის სამხრეთი კედელი დაშენებულია კლდის ქანზე. ინტერიერი სავსეა ჩამონაშალი ქვით. კედლები შიგნიდან დაბზარულია.
ლიტერატურა
კატეგორია:ქურთის მუნიციპალიტეტის კოშკები
ისა (შეჰზადე)
შეჰზადე ისა (Şehzade İsa; დ. 1380 — გ. 1406) — ასევე ცნობილია ისა ჩელების სახელით (İsa Çelebı) — ოსმალეთის იმპერიის რიგით მე-4 სულთნის, ბაიაზიდ I-ისა და მისი ხარჭის, დევლეთშაჰ ხათუნის ვაჟი.
ბიოგრაფია
ისა დაიბადა 1380 წელს, ბაიაზიდ I-ისა და მისი ხარჭის, დევლეთ ხათუნის ოჯახში. მისი დაბადების დროს ოსმალეთის სულთანი იყო მისი პაპა, მურად I, რომელმაც 1383 წელს მიიღო სულთნის ტიტული. 1389 წელს ტახტზე მისი მამა ავიდა. ისა იყო ანკარის სანჯაყის სანჯაყ-ბეი. 1402 წელს მონაწილეობა მიიღო ანკარის ბრძოლაში თემურლენგის წინააღმდეგ მამასთან ერთად.
ოსმალეთის არმია ამ ბრძოლაში სასტიკად დამარცხდა. მამამისი, ბაიაზიდ I, როგორც დამარცხებული სულთანი, მონღოლებმა ტყვედ აიყვანეს და იგი საბოლოოდ ტყვეობაში გარდაიცვალა.
მამის დატყვევების შემდეგ ისას უნდა ებრძოლა ტახტისთვის. მას ბრძოლა უწევდა ძმებთან, შეჰზადე მეჰმედსა (მომავალში მეჰმედ I) და შეჰზადე სულეიმანთან. შეჰზადე სულეიმანი თავს თვლიდა ედირნეს სულთნად, ისა ბურსას სულთნად, ხოლო მისი ძმა მეჰმედი ანატოლიის სულთნად. თუმცა ერთი იყო — ტახტი რომელ შეჰზადესაც უნდა დაეკავებინა, ყველას მოუწევდა თემურლენგის მიერ დანგრეული ოსმალეთის შენება. პირველ რიგში, მეჰმედს გადაწყვეტილი ჰქონდა ისასთვის ბურსა წაერთმია.
1405 წელს შეჰზადე მეჰმედმა ძმა ისას ომი ოფიციალურად გამოუცხადა. მათი არმიები არაერთხელ შეერკინნენ ერთმანეთს, მაგრამ გამარჯვებულის გამოვლენა ერთი წლის განმავლობაში ვერ ხერხდებოდა. საბოლოოდ, მეჰმედმა ისას დამარცხება და ბურსას დაპყრობა მოახერხა. შეჰზადე ისაც მეჰმედის არმიასთან დაპირისპირების დროს გარდაიცვალა ყველა თავის თანამებრძოლთან ერთად.
მისმა ძმა, მეჰმედმა, საბოლოოდ სულეიმანისა და მეოთხე ძმა, მუსას დამარცხებაც მოახერხა, რომელმაც 1407 წელს თავი ოსმალეთის ევროპილი ნაწილის სულთნად გამოაცხადა და გახდა ოსმალეთის რიგით მე-5 სულთანი. მეჰმედის 8 წლიანი მმართველობა მიძღვნილი იყო მონღოლების მიერ დანგრეული ოსმალეთის აღსადგენად, რისი გაკეთებაც მან მოახერხა კიდეც.
სქოლიო
კატეგორია:ოსმანების დინასტია კატეგორია:დაბადებული 1380 კატეგორია:გარდაცვლილი 1406 კატეგორია:შეჰზადეები
შერონ კოვაქსი
შერონ კოვაქსი ცნობილი სასცენო სახელით Kovacs (დ. 15 აპრილი, 1990) — ნიდერლანდელი მომღერალი.
კარიერა
დაწყებითი განათლება ეინდჰოვენში (ნიდერლანდები) მიიღო, სწავლობდა როქ სითს ინსტიტუტში. უნივერსიტეტი დაამთავრა 2013 წელს. 2014 წელს იგი მუშაობდა პროდიუსერ ოსკარ ჰოლმანთან ერთად, როდესაც ჩაწერა მისი პირველი სინგლი „My love", რომელიც ნაწილობრივ კუბაში შეიქმნა. მისი როგორც მომღერლის კარიერა დაიწყო 2014 წელს, ნიდერლანდურ რადიო-კონკურსში გამარჯვებით.  2014 წელს მან ასევე მონაწილეობა მიიღო სხვადასხვა ქვეყნის კონცერტებში, რამაც კიდევ უფრო შეუწყო ხელი მის პოპულარობას. დიდი წარმატება იყო 2014 წლის 2 ოქტომბერს კიდევ ერთი ტელე-კონკურსის მოგება, რამაც ის მთელ ნიდერლანდებში ცნობილი გახადა. მისი ჟანრი ძირითადად მოიცავს Soul & Jazz-ს. ამ ჟანრში მას უკვე ათამდე პრიზი აქვს მოპოვებული.
მისი პირველი ალბომი Shades of black 2015 წლის აპრილში გამოვიდა. ამ ალბომიდან მსმენელს განსაკუთრებით მოეწონა „The devil you know' და „50 Shades of black. სიმღერის ტექსტსაც და მუსიკასაც ის თავად ქმნის. მომღერლის განცხადებით, სიმღერების წერის ადრეულ წლებში მასზე იმოქმედა როგორც ჩრდილო-ევროპულმა ფოლკოლრმა, აღმოსავლურმა კულტურამ და თეოლოგიამ. მისი თქმით, ის მომავალშიც მსგავს სტილში აპირებს შემოქმედების გაგრძელებას და ასევე აპირებს უფრო ღრმად შეისწავლოს როგორ აზიური, ისე სკანდინავიური და კელტური კულტურა.
სქოლიო
კატეგორია:დაბადებული 15 აპრილი კატეგორია:დაბადებული 1990 კატეგორია:ნიდერლანდელი მომღერლები
სოკოლუ მეჰმედ-ფაშა
მეჰმედ-ფაშა სოკოლუ ან მეჰმედ-ფაშა (Sokollu Mehmet Paşa; დ. 1505, სოკოლი, ბოსნია — გ. 11 ოქტომბერი 1579, სტამბოლი) — ოსმალეთის იმპერიის სახელმწიფო მოღვაწე. 1546 წლამდე სასახლის კარისკაცი,1546 წლიდან 1550 წლამდე ფლოტის ადმირალი, 1554 წლამდე რუმელიის მმართველი, 1565-79 წლებში ოსმალეთის იმპერიის დიდი ვეზირი.
ბიოგრაფია
ბოიკო სოკოლოვიჩი დაიბადა 1505 წელს სოკოლში (ბოსნიაში). ბავშვობაში ის დევშირმის სახელით მოხვდა თურქეთში, სადაც მოექცა ისლამზე და მრავალი წლის განმავლობაში იანიჩარების კორპუსს მეთაურობდა. 1543 წლიდან ეკავა იმპერიის უმაღლესი თანამდებობები, კერძოდ: 1546-1551 წლებში მეთაურობდა თურქეთის საზღვაო ფლოტს. 1551-1555 წლებში უძღვებოდა ოსმალეთის იმპერიის ევროპულ ნაწილს.
1562 წლებში სულთან სულეიმან დიდებულმა იგი დიდ ვეზირად დანიშნა, ხოლო მისი ვაჟის — სელიმ II-ის მეფობის დროს იმპერიის მართვის სადავეები მთლიანად მას ეპყრა ხელში (მურად III-ის დროსაც დიდი ვეზირი რჩებოდა). მეჰმედ-ფაშას დროს ოსმალებმა დაიკავეს კვიპროსი, თუმცა მოგვიანებით განიცადეს სასტიკი მარცხი ლეპანტოს ბრძოლაში.
ითვლება, რომ სოკოლუმ სინან-ფაშას დაავალა აეშენებინა ცნობილი ვიშეგრადის ხიდი მდინარე დრინაზე. იგი ყოველნაირად ხელს უწყობდა თავისი ნათესავების დაწინაურებას და მისი პროტექციის წყალობით ორი ძმისშვილი სერბეთის პატრიარქი გახდა.
სტამბოლის ევროპულ ნაწილში დღესაც დგას მეჰმედ-ფაშა სოკოლუს სახელობის მეჩეთი.
დაქორწინებული იყო სელიმ II-ის და ნურბანუ სულთნის ქალიშვილზე, ესმეჰან სულთანზე.
სქოლიო
კატეგორია:ოსმალეთის იმპერიის დიდი ვეზირები კატეგორია:დაბადებული 1505 კატეგორია:გარდაცვლილი 11 ოქტომბერი კატეგორია:გარდაცვლილი 1579
რიჩარდ ჰეკი
რიჩარდ ჰეკი (Richard Heck; დ. 15 აგვისტო 1931, სპრინგფილდი, აშშ — გ. 10 ოქტომბერი 2015, მანილა, ფილიპინები) — ამერიკელი ქიმიკოსი. ცნობილია ჰეკის რეაქციის აღმოჩენით, რომელიც გულისხმობს მეტალური პალადიუმით ორგანული რეაქციების კატალიზს, რომლის დროსაც არილ-ჰალოგენიდები შედიან შეუღლებაში ალკენებთან.
ჰეკს 2010 წლის 6 ოქტომბერს მიენიჭა ნობელის პრემია ორ იაპონელ მეცნიერთან ეი-იჩი ნეგიშისთან და აკირა სუზუკისთან ერთად მათ მიერ წარმოებული კვლევებისათვის ორგანულ სინთეზში პალადიუმით კატალიზირებული შეუღლების რეაქციების დარგში კვლევებისათვის.
ბიოგრაფია
რიჩარდ ჰეკი დაიბადა მასაჩუსტესში 1931 წელს. ბალაკავრის (1952 წ.) და დოქტორის (1954 წ.) დიპლომები მიიღო კალიფორნიის უნივერსიტეტში (ლოს-ანჯელესი, აშშ) დოქტორ საულ ვინსტეინის ხელმძღვანელობით. დოქტორის ხარისხის მიღების შემდეგ პოსტდოქტორანტურის ორი კურსი გაიარა შვეიცარიის ფედერალურ ტექნოლოგიურ ინსტიტუტში (ციურიხი, შვეიცარია). შემდეგ კვლავ ბრუნდება კალიფორნიის უნივერსიტეტში. 1957 წელს მუშაობას იწყებს დელავერის შტატის ქალაქ ვილინგტონში მდებარე ჰერკულესის კორპორაციაში. აღნიშნულ კორპორაციაში მის მიერ წარმოებულმა პროდუქტიულმა კვლევებმა განაპირობა მისი მიწვევა დელავერის უნივერსიტეტის ქიმიისა და ბიოქიმიის დეპარტამენტში (1971). იგი გახდა დელავერის უნივერსიტეტის ქიმიის პროფესორი, რომელზეც მუშაობდა პენსიაზე გასვლამდე (1989).
მოღვაწეობა
ჰეკის რეაქციის შემუშავებას წინ უძღვოდა XX საუკუნის 60-იან წლებში წარმოებული კვლევები, რომელშიც ჰეკი პალადიუმის კატალიზატორს იყენებდა არილვერცხლისწყალ ნაერთებსა და ოლეფინებს შორის შეუღლების რეაქციებში. კვლევის შედეგები გამოაქვეყნა შვიდი თანმიმდევრული სტატიის სახით ჟურნალში Journal of the American Chemical Society (JACS), სტატიების ერთპიროვნული ავტორი თავად ჰეკი იყო.
1970–იანი წლების დასაწყისისათვის მიზიროკმა და ჰეკმა დამოუკიდებლად გამოაქვეყნეს შრომები, რომელშიც შედარებით უფრო ნაკლებ ტოქსიკური არილჰალოგენიდების, როგორც პარტნიორ რეაგენტების, გამოყენებაზე შეუღლების რეაქციებში. მთელი თავისი კარიერის მანძილზე ჰეკი ავითარებდა აღნიშნულ გარდაქმნას და შეიმუშავა ორგანული სინთეზის მძლავრი სინთეზური მეთოდი.
ჰეკის რეაქციის მნიშვნელობა ნელ–ნელა იზრდებოდა. მაგალითად, 1982 წელს ჰეკმა შეძლო დაეწერა ორგანული რეაქციების ერთი თავი მისი რეაქციის გამოყენებაზე, რომელმაც შეადგინა მხოლოდ 45 გვერდი. 2002 წლსათვის რეაქციის გამოყენება იმდენად გაიზარდა, რომ მხოლოდ შიდამოლეკული ჰეკის რეაქციების აღწერას 377 გვერდი დასჭირდა. დღეისათვის, ჰეკის რეაქცია წარმოადგენს ორგანულ სინთეზში ყველაზე ფართოდ გავრცელებულ მეთოდს C-C ბმის სინთეზისათვის. რეაქცია აღწერილია მრავალ სამეცნიერო სტატიასა და მონოგრაფიაში.
პირადი ცხოვრება
რიჩარდ ჰეკი პენსიაში გასვლის შემდეგ 1989 წელს თავის მეუღლესთან სოკორო ნარდო-ჰეკთან ერთად გადავიდა ფილიპინებში. წყვილს შვილები არ ჰყოლიათ.
ჰეკი გარდაიცვალა 2005 წლის 9 ოქტომბერს მანილის სახალხო ჰოსპიტალში 84 წლის ასაკში
ედუარდ ბაღდასარიანი
ედუარდ ბაღდასარიანი (Էդուարդ Բաղդասարյան; დ. 14 ნოემბერი, 1922, ერევანი — გ. 5 ნოემბერი, 1987, ერევანი) — საბჭოთა სომეხი კომპოზოტორი, პედაგოგი და სომხეთის სსრ-ის დამსახურებული არტისტი.
ბიოგრაფია
საშუალო განათლება მიიღო თბილისში, ამასთანავე, პარალელურად სწავლობდა სამუსიკო ათწლედში. 1941 წელს, ბაღდასარიანი ჩაირიცხა თბილისის სახელმწიფო კონსერვატორიაში, 1946 წელს კი - გადავიდა ერევანში, სადაც სწავლა განაგრძო კომიტასის სახელმწიფო კონსერვატორიაში, რომელიც დაამთავრა 1950 წელს. 1963 წელს, მას სომხეთის სსრ-ის ვეტერანი არტისტის სტატუსი მიენიჭა. მან დაამთავრა ერევნის სახელმწიფო კონსერვატორია. 1951-1953 წლებში, იგი მოსკოვში ქმნიდა სამაგისტრო ნამუშევრებს. თავდაპირველად, ბაღდასარიანი შეუერთდა კომპოზიციის ფაკულტეტს რომანოს მელიქიანის სახელობის სამუსიკო სკოლაში, ხოლო მოგვიანებით კი - გახდა კონსერვატორიის წევრი. მის ნამუშევრებს შორისაა: სიმფონიური პოემა (1950), სონატა კლარნეტსა და ფორტეპიანოსათვის (1952), უვერტიურა სიმფონიური ორკესტრისათვის (1953), რაფსოდია ვიოლინოსა და ორკესტრისათვის (1958), 24 პრელუდია ფორტეპიანოსათვის, ჭადრაკი (ბალეტი; 1960), საფორტეპიანო კონცერტი, რომანსები და ქორალები (საგუნდო ნაწარმოებები).
გარდაცვალება
ედუარდ ბაღდასარიანი გარდაიცვალა 1985 წლის 5 ნოემბერს, ერევანში.
ბულბოაკა
ტოპონიმი ბულბოაკა შეიძლება აღნიშნავდეს:
ალვარადო (ტოლიმა)
ალვარადო (Alvarado) — ქალაქი და მუნიციპალიტეტი კოლუმბიაში, ტოლიმის დეპარტამენტში.
2005 წლის მონაცემებით, მოსახლეობა 8 873 ადამიანს შეადგენდა. ფართობი 347 კმ²-ია.
რესურსები ინტერნეტში
კატეგორია:ტოლიმის დეპარტამენტის მუნიციპალიტეტები და ქალაქები
გუაიაკილი
გუაიაკილი (Guayaquil) — ეკვადორის უდიდესი ქალაქი და ნავსადგური, ქვეყნის ეკონომიკური ცენტრი. მდებარეობს სამხრეთი ამერიკის ჩრდილო-დასავლეთ ნაწილში. გუაიასის პროვიციის და თანამოსახელე კანტონის ადმინისტრაციული ცენტრი.
ქალაქი ზღვის დონიდან 4 მეტრზე მდებარეობს, მდინარე გუაიასის და წყნარი ოკეანის (გუაიაკილის ყურე) შესართავთან.
რესურსები ინტერნეტში
კატეგორია:ეკვადორის ქალაქები
ჰოიხლინგენი
ჰოიხლინგენი (Heuchlingen) — თემი გერმანიაში, ბადენ-ვიურტემბერგის ფედერალურ მხარეში, აღმოსავლეთ ალბის რაიონში. თემის ფართობია 9,04 კმ², მოსახლეობა, 2013 წლის 31 დეკემბრის მდგომარეობით, შეადგენს 1 786 ადამიანს.
სქოლიო
კატეგორია:ბადენ-ვიურტემბერგის თემები
ლია კაცაძე
ლია კაცაძე (დ. 15 მაისი, 1940) — ქართველი პოლიტიკოსი.
დაამთავრა ქუთაისის სახელმწიფო პედაგოგიური ინსტიტუტი. 1982-1990 წლებში მუშაობდა ქ. ქუთაისის 29-ე საშუალო სკოლის მასწავლებლად. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
მარიანო ერენსია სევალიოსი
მარიანო ერენსია სევალიოსი (Mariano Herencia Zevallos; დ. 15 ოქტომბერი, 1820, კუსკო — გ. 2 თებერვალი, 1873, ჩინჩაოს რაიონი) — პერუს სამხედრო და პოლიტიკური ლიდერი. ქვეყანაში არსებული მწვავე პოლიტიკური კრიზისის დროს, ხოსე ბალტის მიერ პერუს პრეზიდენტ ტომას გუტიერესის ლინჩის წესით გაასამართლების და პერუს კონსტიტუციის მიხედვით, პრეზიდენტის მოვალეობის დროებით შემსრულებლად არჩეული ფრანსისკო დიეს კანსეკოს ორდღიანი მმართველობის შემდეგ, იგი ქვეყანას 6 დღის განმავლობაში, ახლადარჩეული პრეზიდენტის — მანუელ პარდოს ჩამოსვლამდე ხელმძღვანელობდა.
გარდაცვალება
მარიანო ერენსია სევალიოსი 1873 წლის 2 თებერვალს, ჩინჩაოს რაიონში მოკლეს, მანუელ პარდოს პრეზიდენტობის პერიოდში.
რესურსები ინტერნეტში
კატეგორია:პერუს პრეზიდენტები კატეგორია:დაბადებული 15 ოქტომბერი კატეგორია:დაბადებული 1820 კატეგორია:გარდაცვლილი 2 თებერვალი კატეგორია:გარდაცვლილი 1873
Worldwide Developers Conference
მინი|მარჯვნივ|200პქ|WWDC-ის კონფერენცია მსოფლიოს დეველოპერთა კონფერენცია (შემოკ. (WWDC) — ყოველწლიური კონფერენცია, რომელიც Apple-ის ორგანიზატორობით ტარდება კალიფორნიაში. კონფერენცია შეიქმნა Apple-ის მიერ, რათა წარმოაჩინოს მის მიერ შექმნილი სხვადასხვა ინოვაციური პროდუქცია ტექნოლოგიების დარგში და ასევე საშუალებას აძლევს პროგრამისტებს წარმოაჩინონ მათ მიერ შემუშავებული პროდუქტები.
რესურსები ინტერნეტში
კატეგორია:Apple-ის კონფერენციები
Acerorhinus
ტაქსონომია
სახელი უწოდა მიკლოშ კრეცოიმ. ნომინალური სახეობაა Acerorhinus zernowi. შედის Aceratherini (2001) ან Aceratheriini ტრიბაში.
სქოლიო
კატეგორია:მარტორქისებრნი
ჩაფარუხის ზურგიანი კოშკი
ჩაფარუხის ზურგიანის კოშკი — არქიტექტურული ძეგლი, თავდაცვითი ნაგებობა გორის მუნიციპალიტეტის სოფელ ჩაფარუხში. აგებულია გვიან შუა საუკუნეებში. ზურგიანი კოშკი მდებარეობს სოფელ ჩაფარუხის დასავლეთით 700-600 მეტრში, ძველ ნასახლართან.
ძეგლი 8 მეტრის სიმაღლეზეა შემორჩენილი; მისი ზედა ნაწილი დანგრეულია. სა-რთულიანობის დადგენა ჭირს. ნაოთხალი შესასვლელი გაჭრილია სამხრეთ კედელ-ში.
ლიტერატურა
კატეგორია:გორის მუნიციპალიტეტის კოშკები
პირველი მსოფლიო ომის დროს ჩაძირული საზღვაო ჰოსპიტალები
მარჯვნივ|მინი|გემი Llandovery Castle-ის იძირება გერმანული წყალქვეშა ნავის U-86 მიერ გასროლილი ტორპედოს მიერ, 1918, 27 ინვისი. წყალქვეშა ნავმა არც გადარჩენილები დაინდო. პირველი მსოფლიო ომის პერიოდში მრავალ საზღვაო ჰოსპიტალზე მოხდა თავდასხმა, როგორც განზრახ, ისე უნებლიედ. გემებს ძირითადად ტორპედოები ან საზღვაო ნაღმები აფეთქებდნენ.
საზღვაო ჰოსპიტალის ფუნქციაა დაშავებულთათვის პირველადი დახმარების გაწევა და შემდგომი მკურნალობა. ამ ტიპის გემებს ძირითადად სამხედრო ძალები იყენებენ საბრძოლო მოქმედებთან ახლოს. საზღვაო ჰოსპიტალებს იცავს ჰააგის მეათე კონვენცია (1907). კონვენციის მეოთხე პარაგრაფში მოცემულია შეზღუდვები: თუ გემი რომელიმე წესს არღვევს, იგი გამოცხადდება როგორც საბრძოლო ხომალდი და მოწინააღმდეგე მხარეს ექნება მისი ჩაძირვის უფლება. გამომძიებლებს ნეიტრალური ქვეყნიდან როგორიც ესპანეთია, აქვთ უფლება შეისწავლონ საზღვაო ჰოსპიტალები და დაადასტურონ, რომ კონვენციის მეოთხე პარაგრაფში მოცემული წესები დაცულია.
ისტორია
გერმანიის იმპერიის სარდლობა თვლიდა, რომ მოკავშირეთა საზღვაო ჰოსპიტალები არღვევდნენ ჰააგის კონვენციით დადგენილ წესებს და გერმანულმა წყალქვეშა ნავებმა დაიწყეს მათი გაუფრთხილებლად ჩაძირვა(ე.წ შეუზღუდავი წყალქვეშა საბრძოლო მოქმედებები – საზღვაო ბრძოლის ერთ-ერთი ტიპი). მიუხედავად ნეიტრალური ქვეყნების გამომძიებლების დასკვნისა, გერმანული სარდლობა მაინც თვლიდა, რომ საზღვაო ჰოსპიტალები არღვევდნენ წესებს და ფიქრობდნენ, რომ მათ ბრძოლისუნარიანი სამხედროები გადაყავდათ ფრონტზე. საზღვაო ჰოსპიტალებს შორის ყველაზე დიდი  გემი Britannic-ი (Olympic- სა და Titanic-ის უმცროსი და) იყო, რომელიც საზღვაო ნაღმზე აფეთქდა(1916, 21 ნოემბერი). გემზე 30 ადამიანი დაიღუპა. ყველაზე სისხლიანი გემ Llandovery Castle–ის ჩაძირვა იყო. ხომალდი გერმანულმა წყალქვეშა ნამვა U-86-მა ტორპედოთი გაანადგურა (1918, 27 ივნისი). გერმანელებმა საზღვაო ჰოსპიტალის ჩაძირვა არ იკმარეს და ოკეანის ზედაპირზე მყოფ გადარჩენილებსაც გაუხსნეს ცეცხლი. გერმანულ ტყვიასა და ოკეანეს მხოლოდ 24 ადამიანი გადაურჩა. ომის შემდეგ, U-86-ის კაპიტანი ლეიტენანტი ჰელმუტ პაციგი და მისი ორი ლეიტენანტი გამოაცხადეს სამხედრო დამნაშავეებად, თუმცა სამივე სამხედრო მალევე გაუჩინარდა და გადაურჩა ციხეს. მხოლოდ მოკავშირეთა გემები არ იძირებოდნენ ომის დროს. გერმანული საზღვაო ჰოსპიტალი Ophelia ბრიტანელებმა დაიკავეს (სარწმუნოა ინფრომაცია, რომ გერმანული გემი სადაზვერვოდ გამოიყენებოდა, რადგან მასზე 1300-მდე სხვადასხვა ფერის სანათი იყო, როდესაც ბრიტანულ საზღვაო ჰოსპიტალებზე ასეთი მხოლოდ 12 იყო). ბრიტანელებმა გემს სახელი გადაარქვეს და Huntley-ი უწოდეს. ხომალდი მალევე გერმანულმა ფლოტმა ჩაძირა (21 დეკემბერი,1915). ომისას ავსტრიული გემი Baron Call–იც დაზიანდა.
სქოლიო
კატეგორია:საზღვაო ჰოსპიტალები კატეგორია:პირველი მსოფლიო ომი კატეგორია:მედიცინის ისტორია
სტიუარტ ბინემი
სტიუარტ ბინემი (Stuart Bingham, დ. 21 მაისი 1976) — ინგლისელი პროფესიონალი სნუკერისტი. მფლობელი 230-ზე მეტი სენჩერი-ბრეიკისა, რომელთაგანაც 3 მაქსიმალურია.
სქოლიო
კატეგორია:დაბადებული 1976 კატეგორია:ინგლისელი სნუკერისტები კატეგორია:სნუკერისტები 100-ზე მეტი სენჩერი-ბრეიკით კატეგორია:დაბადებული 21 მაისი
პეტერ მაჩაიდიკი
პეტერ მაჩაიდიკი (Peter Machajdík; დ. 1 ივნისი, 1961, ბრატისლავა, სლოვაკეთი) —  სლოვაკი კომპოზიტორი. დაიბადა და გაიზარდა ბრატისლავაში. ამჟამად ცხოვრობს გერმანიაში, ქალაქ ბერლინში. კამერული, სიმფონიური და საგუნდო ნაწარმოებების ავტორია. ამჟამად არის კოშიცეში ხელოვნების ფაკულტეტზე მოწვეული პროფესორი. დაწერილი აქვს მუსიკა კინოსა და თეატრისთვის. მიღებული აქვს ჯილდოები და სტიპენდიები.
სქოლიო
კატეგორია:დაბადებული 1 ივნისი კატეგორია:დაბადებული 1961 კატეგორია:სლოვაკი კომპოზიტორები
აზიის ფეხბურთის კონფედერაცია
აზიის ფეხბურთის კონფედერაცია (Asian Football Confederation) — საფეხბურთო ორგანიზაცია, რომელიც აკონტროლებს ფეხბურთს აზიასა და ავსტრალიაში. მისი მოვალეობაა სხვადასხვა საკლუბო და სანაკრებო ტურნირების გამართვა და ორგანიზება თავისი წევრი ქვეყნების წარმომადგენლებისთვის.
კონფედერაცია დაარსდა 1954 წელს. მისი შტაბ-ბინა მდებარეობს მალაიზიის ქალაქ კუალა-ლუმპურში. 2013 წლიდან ორგანიზაციის პრეზიდენტია ბაჰრეინის სამეფო ოჯახის წევრი სალმან ბინ იბრაგიმ ალ-ხალიფა.
კონფედერაციის წევრთა ეროვნულ ნაკრებებს შორის მსოფლიო ჩემპიონატზე საუკეთესო შედეგი დააფიქსირა სამხრეთ კორეის ნაკრებმა, რომელმაც 2002 წლის მუნდიალზე მეოთხე ადგილი დაიკავა.
აზიის ფეხბურთის კონფედერაციის ორგანიზებით ყოველ ოთხ წელიწადში ერთხელ ტარდება აზიის თასი, რომელიც ყველაზე მეტჯერ მოგებული აქვს იაპონიის ნაკრებს (4-ჯერ).
სქოლიო
კატეგორია:საერთაშორისო საფეხბურთო ორგანიზაციები
დიმიტრი ივანენკო
ბიოგრაფია
დიმიტრი დიმიტრის ძე ივანენკო დაიბადა 1904 წლის 29 ივლისს ქალაქ პოლტავაში. ივანენკოს მამა ჟურნალიტია, ხოლო დედა — მასწავლებელი. გიმნაზიის პერიოდში ივანენკომ ერთი წლის განმავლობაში ორი კლასის კურსი გაიარა და 15 წლისა უკვე მეშვიდე კლასში აღმოჩნდა. აქ მას დახვდა კარგად მომწიფებული ახალგაზრდები, მოწაფეთა ამ ჯგუფმა ფილოსოფიის შემსწავლელი წრე ჩამოაყალიბა. სტუდენტთა ამ ჯგუფს „მეცნიერება და ცხოვრება“ დაერქვა. სწორედ აქ გამოარკვიეს რომ ფილოსოფიის შესწავლა ფიზიკის გარეშე შეუძლებელი იყო. ამ წრემ გადაწყვიტა მომავალი ფიზიკოსის ბედიც. პარალელურად 15 წლის ივანენკო შრომით საქმიანობას იწყებს პოლტავას საქალაქო ბიბლიოთეკაში. 16 წლის ამთავრებს საშუალო სასწავლებელს და მასწავლებლობას იწყებს პოლტავას საშუალო სასწავლებელში. პარალელურად სწავლას აგრძელებს პოლტავას პედაგოგიური ინსტიტუტის ფიზიკა-მათემატიკის ფაკულტეტზე. 1923 წელს იგი გადავიდა ლენინგრადის სახელმწიფო უნივერსიტეტის ფიზიკა-მათემატიკის ფაკულტეტის II კურსზე. 1924 წელს ლენინგრადში ფიზიკოსთა ყრილობა შედგა. ყრილობაზე უცხოელი ფიზიკოსებიც იყვნენ მოწვეულნი.
უნივერსიტეტის დამთავრების შემდეგ 1926 წელს ივანენკომ მუშაობა დაიწყო სსრ კავშირის მეცნიერებათა აკადემიის ფიზიკა-მათემატიკის ინსტიტუტში. 1929-1935 წლებში იგი ლენინგრადის ფიზიკა-მათემატიკის ინსტიტუტში მუშაობდა. 1935-1936 სასწავლო წლიდან ივანენკო სამუშაოდ ტომსკოს უნივერსიტეტსა და ფიზიკა-ტექნიკის ინსტიტუტში გადავიდა, 1939-1943 წლებშისვერდლოვსკის უნივერსიტეტის ფიზიკის ფაკულტეტზე მუშაობდა. 1943 წლიდან ივანენკო მოსკოვის სახელმწიფო უნივერსიტეტის ფიზიკის ფაკულტეტის პროფესორია.
დიმიტრი ივანენკოს შრომები
მეცნიერული მოღვაწეობა ივანენკომ ჯერ კიდევ სტუდენტობის პერიოდში დაიწყო. იგი მაშინვე ჩაება კვანტური მექანიკის განვითარების საქმეში, მას შემდეგ მან კვლევის ფართო ციკლი შეასრულა ბირთვულ ფიზიკაში, რელატივისტურ კვანტური თეორიაში, ველის თეორიაში, გრავიტაციის თეორიაში და სხვა. ივანენკომ გამოკვლევების ერთი სერია მიუძღვნა ამჩქარებლების ულტრარელატივისტური ელექტრონების გამოსხივებას. 1929-1935 წლებში, გარდა ბირთვის ზემოხსენებული პროტონ-ნეიტრონული მოდელისა, ი. ტამთან ერთად ივანენკომ განავითარა ბირთვული წყვილი ძალების თეორია. ციმბირის ფიზიკა-ტექნიკის ინსტიტუტში ა. სოკოლოვთან ერთად ივანენკომ მნიშვნელოვანი შრომები შექმნა თეორიულ ფიზიკაში.
1932 წლის 28 მაისს, ჟურნალ „Nature“-ში გამოქვეყნდა ახალგაზრდა საბჭოთა ფიზიკოსის დიმიტრი ივანენკოს სტატია, რომელშიც წარმოადგენდა ატომის ბირთვის ახალი მოდელი. ერთი თვის შემდეგ ბირთვის ანალოგიური მოდელი წამოაყენა გერმანელმა ფიზიკოსმა ვერნერ ჰაიზენბერგმა. თანამედროვე ფიზიკურ ლიტერატურაში ამ მოდელს ივანენკო-ჰაიზენბერგის მოდელი ეწოდა. ამ ბირთვის პროტონ-ნეიტრონულმა მოდელმა მრავალ გამოცდას გაუძლო და დღსაც მთავარ დასაყრდენს წარმოადგგენს ყველა მკვლევარისათვის ბირთვულ ფიზიკაში. 1972 წელს ამ მოდელს ორმოცი წელი შეუსრულდა. დიმიტრი ივანენკომ არსებითი როლი შეასრულა საქართველოს ფიზიკოსთა მეცნიერულ ზრდა-განვითარებაში. იგი კონსულტაციას უწევდა პროფესორ დ. ღოღობერიძეს, მასთან საასპირანტო წვრთნას გადიოდა საქართველოს მეცნიერებათა აკადემიის აკადემიკოსი ვ. მირიანაშვილი. გასული ორმოცი წლის მანძილზე დიმიტრი ივანენკოს შრომებს იყენებდნენ და სათანადო მითითებებსაც იძლევიან ნობელის პრემიის ლაურეატი ფიზიკოსები.
დიმიტრი ივანენკო გარდაიცვალა 1994 წლის 30 დეკემბერს მოსკოვში.
სქოლიო
კატეგორია:რუსი ფიზიკოსები
ზემო ფრისის ღვთისმშობლის ეკლესია
ზემო ფრისის ღვთისმშობლის ეკლესია — არქიტექტურული ძეგლი,საკულტო ნაგებობა ერედვის მუნიციპალიტეტის სოფელ ზემო ფრისში. აგებულია IX-X საუკუნეებში. ეკლესია დარბაზულია. სამხრეთით და დასავლეთით მინაშენები ჰქონდა, მათგან საძირკვლის ფრაგმენტებია შემორჩენილი. ინტერიერში აღმოსავლეთით ნახევარწრიული აბსიდია, ცენტრში თაღოვანი სა-რკმლით. ჩრდილოეთით და სამხრეთით სწორკუთხა ნიშებია. აბსიდა გადახურუ-ლია სფერული კონქით. აბსიდში ორი მასიური, სწორკუთხა ლოდია (ორივე წაქ-ცეულია და არ ჩანს - რომელი იყო ტრაპეზის ქვა). აბსიდის იატაკი ერთი საფე-ხურით მაღალია დარბაზის იატაკზე. კანკელისაგან შემორჩა ჩრდილოეთის ქვედა ნახევარი. კანკელის წინ სწორკუთხა ფორმის მასიური ბუნის ქვაა. გრძივი კედლების ცენტრებში პილასტრებია, რომელიც მთავრდება სწორკუთხა კაპიტელებით. კაპიტელებს ეყრდნობა თაღი, რომელიც იჭერს ცილინდრულ კამა-რას.
სამხრეთი კედლის აღმოსავლეთ, ზედა ნაწილში თაღოვანი სარკმელია, დასავ-ლეთ ნაწილში თაღოვანი კარები არქიტრავით. არქიტრავი ნაოთხალია. კედლის აღმოსავლეთ ნახევარს ერთსაფეხურიანი ხარისხი აქვს. დასავლეთი კედლის ზედა ნაწილში თაღოვანი სარკმელია. ქვედა, ცენტრალურ ნაწილში - სწორკუთხა შემოსასვლელი. ამ კედლის დასავლეთის ნახევარს გააჩ-ნია ერთსაფეხურიანი კარნიზი.
ჩრდილოეთ კედელს მთელ სიგრძეზე გაუყვება ხარისხი. ჩრდილოეთი კედელი მეტად საყურადღებოა - ქვედა ნაწილი გაცილებით სქელია ზედაზე - ეს მკვეთრა-დაა ხაზგასმული. კამარის დასაწყისთან კედელი კიდევ თხელდება. ძირითად სამ-შენებლო მასალად გამოყენებულია ტუფის თლილი ქვა და რიყის ქვა.
NGC 3621
NGC 3621 — სპირალური გალაქტიკა დედამიწიდან 22 მილიონი სინათლის წლის მანძილზე, ჰიდრას თანავარსკვლავედის მიმართულებით. შედარებით კაშკაშაა და ადვილად დასანახია საშუალო ზომის ტელესკოპებით. გალაქტიკის დიამეტრი 93 000 სინათლის წელია და კიდედან შეხედვისას დახრილია 25°-ით. მისი ნათება მზეზე 13 მილიარდჯერ კაშკაშაა. მორფოლოგიური კლასიფიკაციით, ჩვეულებრივი სპირალური გალაქტიკაა თავისუფალი, უსწორმასწორო მკლავებით. არ შეენიშნება ამოზნექილობა. გალაქტიკა ეულია, სხვა გალაქტიკებისგან იზოლირებული.
ზემო ფრისის ღვთისმშობლის ეკლესია
თაღი, პილასტრები, არქიტრავები თლილი, ღვინისფერი ტუფისაა. ინტერიერს შემორჩა შელესილობის კვალი. აღმოსავლეთი ფასადი მთლიანად მოპირკეთებულია ღვინისფერი ტუფის დიდი კვადრებით. სარკმლის სათაურის ფილაზე ჩარჩოში ჩასმული რელიეფია - ბოლნუ-რი ჯვრის გამოსახულებით. ჯვრის მკლავებს შორის ”ღილაკებია” მოთავსებული. ჩრდილოეთი ფასადის კუთხეები თლილი კვადრებისაა, კედელი - რიყის და ფლეთილი ქვისა. დასავლეთი ფასადიც ანალოგიურია, ქვედა ნაწილში ემჩნევა მინაშენის კედ-ლების კვალი. მიწის დონე ამაღლებულია და მინაშენის გეგმა არ იკითხება. სამხრეთი ფასადიც ანალოგიური მასალისაა. სარკმლის საპირეები თლილი ქვისაა, თავთან აქვს რელიეფი - ჯვარი და ოთხი წრე ციური მნათობით. ფასადის ქვედა ნაწილი შესამჩნევად განიერია ზედაზე. განსხვავება თაროს ფორმითაა გამოსახული. ეს კონსტრუქციული დეტალი მინაშენის საჭიროებისათვ-ის იყო. ეკლესიას შემოუყვება მარტივი, სწორკუთხა პროფილის კარნიზი. საბურავი კრამიტისაა.
ლიტერატურა
კატეგორია:ერედვის მუნიციპალიტეტის ტაძრები
NGC 3621
NGC 3621-ს გააჩნია აქტიური ბირთვი, რომელიც სეიფერტის გალაქტიკათა ჯგუფის ოპტიკურ სპექტრს ემთხვევა, რაც იმაზე მიუთითებს, რომ ცენტრში წარმოდგენილია დაბალმასიანი სუპერმასიური შავი ხვრელი. ბირთვში მოძრავ ვარსკვლავებზე დაკვირვებით შეიძლება იმის ვარაუდი, რომ ამ ობიექტის მასა სამი მილიონი მზის მასის ტოლია.
სქოლიო
კატეგორია:გალაქტიკები
საქართველოს პარლამენტთან არსებული ჰერალდიკის სახელმწიფო საბჭო
საქართველოს პარლამენტთან არსებული ჰერალდიკის სახელმწიფო საბჭო. ელდარ შენგელაია - საქართველოს პარლამენტთან არსებული ჰერალდიკის სახელმწიფო საბჭოს თავმჯდომარე. მამუკა გონგაძე საქართველოს პარლამენტთან არსებული ჰერალდიკის სახელმწიფო საბჭოს თავმჯდომარის მოადგილე.
შექმნის ისტორია
საქართველოს სახელმწიფოებრივი დამოუკიდებლობის აღდგენის (1991 წლის 9 აპრილი) შემდეგ დღის წესრიგში დადგა  ჰერალდიკისა და ვექსილოლოგიის საკითხების მომზადებისა და კვლევებისათვის შესაბამისი სამსახურის შექმნის აუცილებლობა. 1993 წლის 16 დეკემბრის დადგენილებით საქართველოს პარლამენტში შეიქმნა „საქართველოს სახელმწიფო სიმბოლიკის თაობაზე წინადადებების მოსამზადებელი სამუშაო ჯგუფი“. მათ სახელმწიფო სიმბოლოების შეცვლის საკითხებზე წინადადებები უნდა მოემზადებინათ.
1994 წლის 7 თებერვალს საქართველოს რესპუბლიკის მთავრობასთან იქმნება “საქართველოს რესპუბლიკის სახელმწიფო სიმბოლიკის მოსამზადებელი სამუშაო ჯგუფი. ამ ჯგუფის მუშაობის მიზანი იყო ახალი კონსტიტუციის შემუშავებასთან დაკავშირებით წარმოედგინა თავისი მოსაზრებები და პროექტები სახელმწიფო საკონსტიტუციო კომისიაში. (საზოგადოებრივ საწყისებზე აღნიშნულ ჯგუფში ჩართული იყო ყველა სამინისისტროსა და უწყების მაღალი რანგის თანამდებობის პირი). ამიტომ 1994 წლის 19 აგვისტოს შეიქმნა საქართველოს რესპუბლიკის შეიარაღებული ძალების საბრძოლო დროშისა და სამკერდე წარჩინების ნიშნების დამდგენელი კომისიის პერსონალური შემადგენლობა და დამტკიცდა მათი სამუშაო გეგმა. კომისიას ქვეყნის პრემიერ-მინისტრი ხელმძღვანელობდა.
1996 წლის 17 იანვარს “საქართველოს რესპუბლიკის სახელმწიფო სიმბოლიკის მოსამზადებელი სამუშაო ჯგუფი“ თავმჯდომარის მოადგილემ ელდარ შენგელაიამ საქართველოს პარლამენტის წინაშე სიტყვით გამოსვლისა დააყენა საკითხი საქართველოს პრეზიდენტთან არსებული მუდმივმოქმედი სახელმწიფო ჰერალდიკური კოლეგიის შექმნის შესახებ.
1996 წლის 12 აგვისტოს გამოიცა საქართველოს პრეზიდენტის ბრძანებულება „საქართველოს სახელმწიფო სიმბოლოების კომისიის შექმნის შესახებ“. კომისიას, რომლის თავმჯდომარე ქვეყნის პრეზიდენტი იყო, დაევალა საქართველოს ახალი სახელმწიფო სიმბოლოების შექმნის მიზნით კონკურსების მომზადება და გამოცხადება, საკონკურსო მასალების საჯარო განხილვა-გამოფენის უზრუნველყოფა, სხვადასხვა საკონკურსო ჟიურების შექმნა და სხვა. ამავე კომისიას ევალებოდა მოემზადებინა საკითხი „ჰერალდიკის სფეროში ერთიანი სახელმწიფო პოლიტიკის უზრუნველყოფის, სახელმწიფო სიმბოლოების სამართლებრივი სტატუსის განსაზღვრის, გამოყენებისა და დაცვის მიზნით“ ჰერალდიკის სახელმწიფო მუდმივმოქმედი კოლეგიის შექმნა. 1996 წლის 12 აგვისტოს საქართველოს საქართველოს სახელმწიფო სიმბოლოების კომისიის შემადგენლობიდან სპეციალისტებმა 2000 წელს სიმბოლოების საკითხებზე მომუშავე  არასამთავრობო ორგანიზაცია "ქართული ჰერალდიკის ასოციაცია"დააარსეს.
საქართველოს სახელმწიფო სიმბოლოების შემუშავებისა და ჰერალდიკის სფეროში ერთიანი სახელმწიფო პოლიტიკის უზრუნველყოფისმიზნით 1997 წელს საქართველოს პარლამენტში შეიქმნა ინტერფრაქციული ჯგუფი, რომელსაც სახელმწიფო ატრიბუტიკასთან დაკავშირებით სიმბოლოების კომისიასთან ერთობლივად უნდა ემუშავათ.
ამოცანები და მიზნები
ჰერალდიკის სახელმწიფო საბჭოს ძირითადი ამოცანებია:
ა) სახელმწიფო სიმბოლოებთან დაკავშირებით წინადადებების შემუშავება
ბ) სახელმწიფო სიმბოლოების გამოყენების შესახებ წინადადებების შემუშავება
გ) აფხაზეთისა და აჭარის ავტონომიური რესპუბლიკების და თვითმმართველი ერთეულების სიმბოლოების შექმნასა და მათი გამოყენების წესების დადგენაში მონაწილეობა და სათანადო რეკომენდაციების შემუშავება
დ) სახელმწიფო სიმბოლოებისა და განმასხვავებელი ნიშნების შექმნისა და გამოყენების შესახებ წინადადებების შემუშავება
ვ) ახალი სახელმწიფო სიმბოლოებისა და განმასხვავებელი ნიშნების შემოღების შესახებ საქართველოს ნორმატიული აქტების პროექტების განხილვა და შესაბამისი დასკვნების მომზადება
ზ) ჰერალდიკის საკითხებზე ლიტერატურის გამოცემა თავისი კომპეტენციის ფარგლებში
თ) ქვეყანაში სახელმწიფო სიმბოლიკის და მისი მნიშვნელობის პოპულარიზაცია
ი) ჰერალდიკის სახელმწიფო საბჭოს ოფიციალური ვებ-გვერდის სრულყოფა და მხარდაჭერა
კ) სახელმწიფო სიმბოლოების სახელმწიფო რეგულირებასთან დაკავშირებული სხვა საკითხების გადაწყვეტა
ლ)საქართველოს კანონმდებლობით, მათ შორის, ამ დებულებით დაკისრებულ სხვა ამოცანათა შესრულება
სქოლიო
კატეგორია:საქართველოს მთავრობა
The Voice (აშშ, სეზონი 2)
The Voice მეორე სეზონი — ამერიკელი ვოკალისტების რეალითი შოუ, რომლის პრემიერა 2012 წლის 5 თებერვალს NBC-ის ეთერში შედგა. მისი პირველი პრომო 2011 წლის 8 ოქტომბერს Saturday Night Live-ის დროს გამოვიდა.
ყველა მწვრთნელი მეორე სეზონში კვლავ დაბრუნდა. ახალი სეზონი პირველ სეზონთან შედარებით გაუმჯობესდა: თითოეულ მწვრთნელს თავის გუნდში 12 მომღერალი ჰყავს. ბრმა კასთინგებსა და რინგებსაც ახალი წესები დაემატა. The Voice-ის აღმასრულებელმა პროდიუსერმა განაცხადა, რომ შოუს შედეგები გაზაფხულის სამშაბათ საღამოს გამოცხადდებოდა. მეორე სეზონის გამარჯვებული ჯერმეინ პოლი გახდა, რომლის მენტორი ბლეიკ შელტონი იყო.
კასტინგები
კასტინგები ჩატარდა შემდეგ ქალაქებში:
ფერადი კოდები
გამარჯვებული
მეორეადგილოსანი
მესამე ადგილი
მეოთხე ადგილი
გამოეთიშა ლაივ შოუებზე
გამოეთიშა რინგებზე
ეპიზოდი 1 (5 თებერვალი)
მეორე სეზონი 2012 წლის 5 თებერვალს, Super Bowl XLVI-ის დამთავრებისთანავე გამოვიდა.
ეპიზოდი 2 (6 თებერვალი)
მეორე ეპიზოდი 2012 წლის 6 თებერვალს გამოვიდა, სადაც მწვრთნელებმა პრინსის პოპური შეასრულეს. პოპურში შემდეგი სიმღერები შედიოდა: „1999“, „Little Red Corvette“, „I Wanna Be Your Lover“ და „Kiss“.
ეპიზოდი 4 (20 თებერვალი)
მეოთხე ეპიზოდი 2012 წლის 20 თებერვალს გამოვიდა.
ეპიზოდი 5 (27 თებერვალი)
მეხუთე ეპიზოდი 2012 წლის 27 თებერვალს შედგა.
რინგები
ბრმა კასტინგის შემდეგ თოთოეულ მწვრთნელს 12 მომღერალი ჰყავდათ რინგისთვის, რომელიც 5 მარტიდან მოყოლებული 26 მარტამდე გაგრძელდა. მწვრთნელებმა დაიწრეს დავიანთი გუნდების მომზადება მრჩეველების დახმარებით. რინგზე ორი კონკურსანტი წყვილდებოდა, რომელშიც გამარჯვებულს მწვრთელი გამოავლინდა. თითოეული გუნდიდან 6 გამარჯვებული ლაივ შოუზე გადავიდა.
მწვრთნელების მრჩეველბი იყვნენ: ადამ ლევინის ალანის მორისეტი და რობინ თიკი, ბლეიკ შელტონის კელი კლარკსონი და მირანდა ლამბერტი, სი ლოუ გრინის Babyface და Ne-Yo, ხოლო კრისტინა აგილერას Jewel და ლაიონელ რიჩი.
კვირა 1 (1 და 2 აპრილი)
პირველი ლაივ შოუ 2012 წლის 2 აპრილს შედგა, ხოლო კონკურსანტები შოუს 3 აპრილს გამოეთიშნენ. The Voice-ის სტუმრები Gym Class Heroes და ნიან ჰიტჩი, რომელბმაც სიმღერა „Ass Back Home“ შეასრულეს.
მეოთხედფინალი 1: კვირა 3 (16 და 17 აპრილი)
პირველი მეოთხედფინალი 2012 წლის 16 აპრილს გამოვიდა, ხოლო კონკურსანტები შოუს 17 აპრილს გამოეთიშნენ. მეოთხედფინალში თითოეულ მწვრთნელმა ერთი მონაწილე ბოლო შანსის გარეშე დატოვა და პირადპირ გამოთიშა. The Voice-ის სტუმარი იყო The Wanted, რომელმაც სიმღერა Chasing the Sun შეასრულა.
მეოთხედფინალი 2: კვირა 4 (23 და 24 აპრილი)
მეორე მეოთხედფინალი 2012 წლის 23 აპრილს გამოვიდა, ხოლო კონკურსანტებმა შოუს 24 აპრილს დატოვეს. The Voice-ის სტუმარი იყო Florence + the Machine, რომელმაც სიმღერა "No Light, No Light" შეასრულა.
ნახევარფინალი: კვირა 5 (30 აპრილი და 1 მაისი)
ნახევარფინალი 2012 წლის 30 აპრილს გამოვიდა, ხოლო კონკურსანტები შოუს 1 მაისს გამოეთიშნენ.
პირველი სეზონის ფინალისტები დია ფრამფტონი, ვიკი მარტინეზი, ბევერლი კლელანი და ხავიერ კოლონი ნახევარფინალში მაყურებლის წინაშე თავიანთი სიმღერებით წარდგნენ. ფრამფტონმა თავისი ახალი სინგლი "Don't Kick the Chair" კიდ კადისთან ერთად შეასრულა. მარტინეზმა თავისი ახალი სიმღერა "Come Along" მის ყოფილ მწვრთნელთან, სი ლოუ გრინთან ერთად შეასრულა. ბევერლი კლელანი სინდი ლაუპერთან ერთად "Money Changes Everything" შეასრულა. კოლონი მაყურებლის წინაშე მისი უახლესი სინგლის "A Drop in the Ocean"-ით წარდგა.
ფინალი: კვირა 6 (7 და 8 მაისი)
The Voice-ის ფინალი 2012 წლის 7 მაისს შედგა, 8 მაისს კი შოუს გამარჯვებულად ჯერმეინ პოლი გამოცხადდა.
ფინალურ საღამოზე მაყურებლის წინაშე წარდგნენ ჯასტინ ბიბერი სიმღერით "Boyfriend", ქანთრი ჯგუფი Lady Antebellum სიმღერით "Wanted You More". Flo Rida შეასრულა მისი ორი სინგლი "Whistle" და "Wild Ones" ჯულიეტ სიმსთან ერთად. Hall & Oates-სმა შეასრულა თავისი 1977 წლის ჰიტი "Rich Girl" ტონი ლუკასთან, ჯერმეინ პოლთან და კრის მენთან ერთად.
კონკრეტული
კატეგორია:The Voice (აშშ) კატეგორია:2012 წლის სატელევიზიო სეზონები
ამბალემა
ამბალემა (Ambalema) — ქალაქი და მუნიციპალიტეტი კოლუმბიაში, ტოლიმის დეპარტამენტში.
2005 წლის მონაცემებით, მოსახლეობა 7 563 ადამიანს შეადგენდა. ფართობი 239 კმ²-ია.
რესურსები ინტერნეტში
კატეგორია:ტოლიმის დეპარტამენტის მუნიციპალიტეტები და ქალაქები
ევროპის უნივერსიტეტი (მრავალმნიშვნელოვანი)
ევროპის უნივერსიტეტი შეიძლება აღნიშნავდეს:
ელეონორ ავსტრიელი
ელეონორ ავსტრიელი (დ. 15 ნოემბერი, 1498 — გ. 25 თებერვალი, 1558), აგრეთვე ცნობილი როგორც ელეონორ კასტილიელი — ავსტრიის ერცჰერცოგინია და კასტილიის ინფანტა. 1518-1521 წლებში პორტუგალიის დედოფალი როგორც მანუელ I-ის მეუღლე, 1530-1547 წლებში საფრანგეთის დედოფალი როგორც ფრანსუა I-ის მეუღლე. მეორედ დაქვრივების შემდგომ მიენიჭა ტურინის ჰერცოგინიის ტიტული რომელსაც 1547-1558 წლებში ატარებდა. ჰყავდა ერთადერთი ქალიშვილი - მარია ავისი, რომელიც პირველ მეუღლესთან შეეძინა.